**Jēkabpils Mākslas skola**

**pašnovērtējuma ziņojums**

|  |  |
| --- | --- |
| Jēkabpils novadā, 27.10.2023. |  |
| (vieta, datums) |  |

Publiskojamā daļa

Saturs

[1. Izglītības iestādes vispārīgs raksturojums 3](#_Toc149552925)

[1.1. Izglītojamo skaits un īstenotās izglītības programmas 2022./2023. mācību gadā 3](#_Toc149552926)

[1.2. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā: 3](#_Toc149552927)

[1.3. Pedagogu ilgstošās vakances un atbalsta personāla nodrošinājums 3](#_Toc149552928)

[2. Izglītības iestādes darbības pamatmērķi un prioritātes 4](#_Toc149552929)

[2.1. Skolas darbības pamatmērķis: 4](#_Toc149552930)

[2.2. Izglītības iestādes misija 4](#_Toc149552931)

[2.3. Izglītības iestādes vīzija par izglītojamo 5](#_Toc149552932)

[2.4. 2022./2023.mācību gada darba prioritātes mērķi, uzdevumi, sasniegtie rezultāti 5](#_Toc149552933)

[2.5. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi) 5](#_Toc149552934)

[2.5.1. Organizēt izglītojošus pasākumus 6](#_Toc149552935)

[2.5.2. Individuāla pieeja izglītojamiem 6](#_Toc149552936)

[2.5.3. Sadarbība ar izglītojamo vecākiem 7](#_Toc149552937)

[3. Kritēriju izvērtējums 8](#_Toc149552938)

[3.1. Kritērija “Izglītības turpināšana un nodarbinātība” stiprās puses un turpmākās attīstības vajadzības 8](#_Toc149552939)

[3.2. Kritērija “Mācīšana un mācīšanās” stiprās puses un turpmākās attīstības vajadzības 9](#_Toc149552940)

[3.3. Kritērija “Izglītības programmu īstenošana” stiprās puses un turpmākās attīstības vajadzības 12](#_Toc149552941)

[4. Informācija par lielākajiem īstenotajiem projektiem par 2022./2023. mācību gadā 14](#_Toc149552942)

[5. Informācija par institūcijām, ar kurām noslēgti sadarbības līgumi 14](#_Toc149552943)

[6. Audzināšanas darba prioritātes trim gadiem un to ieviešana 14](#_Toc149552944)

[6.1. Prioritātes: 14](#_Toc149552945)

[6.2. Ieteikumi par galvenajiem secinājumiem pēc mācību gada izvērtēšanas 16](#_Toc149552946)

[7. Citi sasniegumi iepriekšējos 3 gados 16](#_Toc149552947)

[7.1. 2021./2022.m.g. izglītojamo mācību sasniegumi: 16](#_Toc149552948)

[7.2. 2022./2023.m.g. izglītojamo mācību sasniegumi: 17](#_Toc149552949)

[7.3. Skolas galvenie secinājumi par izglītojamo sniegumu ikdienas mācībās: 17](#_Toc149552950)

1. Izglītības iestādes vispārīgs raksturojums
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vizuāli plastiskā māksla | 20V 211001 | Dambja iela 19,  Jēkabpils, Jēkabpils novads | P-15188 | 07.03.2017. | 132 | 126 |
| Vizuāli plastiskā māksla | 20V 211001 | Skolas iela 16A, Aknīste, Jēkabpils novads | P-15510 | 18.05.2017. | 31 | 32 |
| Vizuāli plastiskā māksla | 20V 211001 | “Lauciņi”, Atašienes pag., Jēkabpils novads | P-15510 | 18.05.2017. | 14 | 13 |
| Vizuāli plastiskā māksla | 20V 211001 | “Zasas vidusskola”, Zasa, Zasas pag., Jēkabpils novads | P-15510 | 18.05.2017. | 30 | 30 |
| **Audzēkņi kopā**: | | | | | **207** | **201** |

* 1. Izglītības iestādes iegūtā informācija par izglītojamo iemesliem izglītības iestādes **maiņai un mācību pārtraukšanai izglītības programmā:**
     1. dzīvesvietas maiņa – 5 audzēkņi;
     2. veselības problēmas – 1 audzēknis;
     3. cits iemesls – nevar apvienot stundas ar vispārizglītojošo izglītības iestādi, apmeklē arī citu skolu (sporta, mūzikas), nevēlas turpināt mācības) – 13 audzēkņi.
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | nav | nav |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | Direktora vietniece izglītības jomā 0,5 likmes;  Izglītības metodiķis 0,5 likmes | Mazas 0,5 likmes slodzes uz 245 audzēkņiem, 22 klasēm, 3 mācību punkti, izvērtēt audzēkņu darbus skatēs, veikt stundu kontroli regulāri, sazināties ar vecākiem, veikt programmas kontroli, audzinošo pasākumu organizēšanā nepieciešamas pilna slodze. |

1. Izglītības iestādes darbības pamatmērķi un prioritātes
   1. Skolas darbības pamatmērķis:
      1. Ir veidot izglītības vidi, organizēt izglītību, kas nodrošinātu profesionālās ievirzes mākslas izglītības pamat zināšanas un prasmes mākslā un sagatavotu audzēkņus mākslas profesionālās vidējās izglītības programmas apguvei, iestājpārbaudījumiem.
      2. Izglītības iestādes pamatnostādņu virsmērķis un mērķi ir cieši saistīti ar NAP 2021.-2027.gadam noteiktajām prioritātēm un Latvijas ilgspējīgas attīstības stratēģija “Latvija 2030”. NAP prioritāti “Zināšanas un prasmes personības un valsts izaugsmei” un šajā prioritātē iekļautajiem rīcības virzieniem un attīstības mērķiem, kuri vērsti uz mūsdienīgas, kvalitatīvas un iekļaujošas izglītības attīstību.
      3. Sekojot Latvijas ilgspējīgas attīstības stratēģijai “Latvija 2030”, kura paredz tādus prioritāros ilgtermiņa rīcības virzienus kā kvalitatīvas izglītības un bērnu aprūpes pieejamību, izglītības pieejamības nodrošināšanu un pārmaiņu veikšanu izglītības procesa organizācijā; izglītības iestādi kā sociālo tīklojumu centru. Pedagoga profesijas lomas maiņu un izglītības procesa sasaisti ar profesionālo un sociālo vidi.
      4. Plašāku tehnoloģiju izmantošanu visos izglītības līmeņos, kā arī izglītošanos visa mūža garumā. Jēkabpils novada pašvaldības ilgtermiņa attīstības vīzija paredz, ka pilsētā un novadā koncentrējas izglītības, mākslas, jaunrades pieaugošs potenciāls, kas dod pozitīvu ilgtspējīgu attīstības stimulu reģiona un valsts attīstībai kopumā. Pilsētas uzņēmēji aktīvi sadarbojas ar izglītības iestādēm un skolu, atbalsta un organizē konkursus, pasniedz apbalvojumus.
      5. Izglītības iestādes izstrādā un pilnveido darba tirgus prasībām atbilstošas izglītības programmas, pielāgojot pakalpojumu klāstu visu vecumposmu iedzīvotājiem.
      6. Jēkabpilī ir dinamiska, uz zināšanām balstīta ekonomika, plašas izglītības iespējas ikvienam, labvēlīga sociālā vide un aktīva kultūras dzīve.

* 1. Izglītības iestādes misija
     1. Nodrošināt mūsdienu prasībām iespēju iegūt profesionālās ievirzes izglītības pamat zināšanas un prasmes mākslā;
     2. Sagatavot izglītojamos vizuāli plastiskās mākslas profesionālās vidējās izglītības programmas tālākai apguvei;
     3. Veicināt profesionālās ievirzes izglītības kvalitātes nodrošināšanas sistēmas izveidi;
     4. Racionāli izmantot izglītībai piešķirtos finanšu līdzekļus;
     5. Veicināt pedagogu atbildību par savu darbu un tā rezultātiem;
     6. Sagatavot audzēkņus valsts un reģionālajiem konkursiem;
     7. Virzīt pedagogu tālākizglītības pilnveides procesu;
     8. Sadarboties ar audzēkņu vecākiem, nodrošinot pozitīvu un kvalitatīvu izglītojošu darbu skolā;
     9. Sadarboties ar citām mācību iestādēm reģionā, Latvijā, kā arī ārpus valsts robežām;
     10. Emocionāli un fiziski droša vide audzēkņu intelektuālas personības attīstības veicināšanai.
  2. Izglītības iestādes vīzija par izglītojamo
     1. Sagatavot izglītojamos vizuāli plastiskās mākslas profesionālās vidējās izglītības programmu apguvei.

Jēkabpils Mākslas skola ir profesionālās ievirzes izglītības iestāde, kura nodrošina kompetencēs balstītu mākslas izglītību un uz motivētu attīstību, radošu patstāvīgu personību veidošanos. Mūsdienīgu tehnoloģiju plānveidīga apguve mācību programmā.

* + 1. Izglītot prasmīgus, patstāvīgus, zinošus, spējīgus jauniešus mākslā.

Jēkabpils pilsētai ar augsti attīstītu un radošu kultūrvidi un izglītotiem iedzīvotājiem, kuri rūpējās, lai viņu bērni iegūtu labu mērķtiecīgu izglītību.

* 1. 2022./2023.mācību gada darba prioritātes mērķi, uzdevumi, sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Veikt kvalitatīvu un efektīvu izglītības pakalpojumu sniegšanu, plānošanu un programmas īstenošanu. | a) kvalitatīvi  Pilnveidots izglītības saturs mācību priekšmetu programmā ar mūsdienu tehnoloģijām, apgūstot kursu apmācībās. | Sasniegts  Mācību programma pilnveidota.  Mācību process nodrošināts, mācību programmas mērķi izpildīti.  Hospitētas mācību stundas 50% apjomā, visu pedagogu dalība. |
|  | b) kvantitatīvi  Pielieto mūsdienīgu atbilstošu uzdevumu izpildi visiem mācību priekšmetiem. | Sasniegts  Nodrošināta mācību programma ar atbilstošu datortehniku un IT apkalpošanu. |
| Nr.2 Skolas metodiskajai komisijai izstrādāt vienotus kritērijus noslēguma darba prasībām, paredzamajām noslēguma darba tēmām, sasniedzamajam rezultātam. | a) kvalitatīvi  Uzlabo, sistematizējot iegūtos rezultātus skatēs, hospitētās stundās, izvēloties efektīgāko, racionālāko metodi. | Sasniegts  Gūta pieredze dažādo izvēles tēmu noslēguma darbu vērtēšanā.  Pieaicināt Agrobiznesa koledžas pasniedzējus noslēguma darba vērtēšanā. |
|  | b) kvalitatīvi  Uzlabota mācību stundas kvalitāte, iespējas apgūt a uzdevuma izpildi. | Turpināt kontroli, uzlabot stundas pasniegšanas kvalitāti. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Individuāla, diferencēta pieeja ikvienam izglītojamajam mācību stundu apguvē, izvērtējot, koriģējot vecumu, individuālās attīstības spējas. | a) kvalitatīvi  Radošo individuālo spēju attīstība, pilnveide mācību stundas saturā. | Organizēt kursus mācību stundas pasniegšanas metodikā.  Koleģiāli dalīties pieredzē stundas pasniegšanā. |
|  | b) kvantitatīvi  Izglītojamo sekmīga un radoša mācību procesa apguve.  Papildus iespējami uzdevumi, konkursi. | Sasniegts  Sekmīgi apgūta visās mācību klasēs mācību programma. |
| Nr.2 Sekmēt pedagogu profesionālās kompetences pilnveidi. | a) kvalitatīvi  Uzlabotas pedagogu prasmes un kompetences izglītības programmu īstenošanā. | Periodiski pārskatītas, papildinātas programmas apakštēmas. |
|  | b) kvantitatīvi  Visiem pedagogiem apgūt 36 stundas profesionāla pilnveidē. | Turpināt pilnveidot.  Apmeklēt kvalitatīvākus kursus pilnveidē. |

Prioritātes:

1. Nodrošināt mācību procesu, sagatavot tālākizglītībai, radošas personības izaugsmes iespējas.
2. Individuāla pieeja izglītojamiem.
3. Turpināt organizēt audzinošus, izglītojošus pasākumus.
4. Turpināt sadarbību ar izglītojamo vecākiem.
   * 1. Organizēt izglītojošus pasākumus

Mērķis : Nodrošināt izglītojamo dalību iestādes ārpus stundu pasākumos, konkursos, izstādēs, skatēs apgūstot mācību programmu klātienē vai attālināti (ārkārtas situācijas

apstākļos).

Uzdevumi: Veidot komunikāciju ar izglītojamiem atbilstoši situācijai, atbalstīt izglītojamo iniciatīvas. Iesaistīt izglītojamos pasākumu organizēšanā, iesaistīt skolas pārvaldes darbā.

Sasniegtie rezultāti:

Šajā mācību gadā, ārkārtas situācijas laikā, pieauga izglītojamo, vecāku un pedagogu sadarbība mācību procesā un ārpus stundu pasākumu organizēšanā. Savstarpējā sadarbība veicināja izglītojamo dalību izglītības iestādes, pilsētas, valsts un starptautiskajos konkursos. Uzlaboja komunikāciju ar vecākiem, veicināja jaunu saziņas tehnoloģiju apguvi. Pedagogiem daudz bija jāstrādā ar savstarpējo komunikāciju: pedagogs un audzēknis, vecāki un pedagogs. Taču pārsvarā deva pozitīvu attieksmi mācībās.

* + 1. Individuāla pieeja izglītojamiem

Mērķis: Individuāla pieeja – izglītojamo pusaudžu labsajūtas veidošanas, pašapziņas nostiprināšanas un veiksmīgas komunikācijas atslēga.

Uzdevumi: pedagogiem – interesēties un sekot līdzi izglītojamo personīgajai profesionālajai izaugsmei.

Sasniegtie rezultāti:

Mācību gads izcēlās ar individuālas pieejas nepieciešamību izglītojamiem. Papildus personības attīstības vajadzībām, iepriekšējam attīstības līmenim un karjeras izvēlei daudz laika bija jāveltī attālinātā mācību procesa organizēšanai. Savlaicīgas, loģiskas darbu plānošanas, kā arī individuālas sadarbības rezultātā esam izdarījuši daudz vairāk kā ierasts klātienē.

Tas palielināja lielāku slodzi un papildus darbu ārpus stundu laika. Skolotāji pielāgojās audzēkņu laika iespējām, uzlaboja psiholoģisko līdzsvaru audzēkņiem. Klātienē notika informatīva tikšanās ar dažu mākslas un amatniecības pārstāvjiem.

Kopumā mākslas izglītībā individuāla komunikācija pedagogam ar audzēkni attālināti ļauj sasniegt krietni apjomīgāku rezultātu kā tas ir iespējams klātienē, kad ļoti daudz laika un enerģijas abām pusēm tiek tērēts vispārējai komunikācijai klašu grupā. Kvalitāte ir atšķirīga no pedagoga uzņēmības un atbildības. Mācību sekmes necieta, programma tika veiksmīgi izpildīta, skates darbi tika vērtēti attālināti, izvērtēti sasniegumi un ieteikumi.

Attālinātā mācību procesa sākumā visi pedagogi sazinājās ar izglītojamiem, lai noskaidrotu individuālās darba iespējas tiešsaistē, kā rezultātā kopējais mācību darbs tika organizēts atbilstoši visu iesaistīto iespējām.

Skolas vadība nodrošināja ar materiāliem, izpildītie darbi tika nogādāti skolā. Pēc sastādītā apmeklējuma grafika drīkstēja skolotāji individuāli apmeklēt skolu noteiktā laikā. Vadība skolas nodrošināja darbu apmaiņu un veica mācību materiālu sagādi.

* + 1. Sadarbība ar izglītojamo vecākiem

Mērķis : Drošība, uzticēšanās un atbalsts attālinātā mācību procesa realizācijas laikā.

Uzdevumi : Regulāri sniegt vispārīgu, atklātu, pārskatu par notiekošo mācību procesu.

Sasniegtie rezultāti:

Aktivizējām izglītojamo vecāku sadarbību ar skolu, pievēršot uzmanību atbildībai par sava bērna attīstību, darbu stundās un sekmēm.

1. Attālinātā mācību procesa laikā (t.i. no 26.10.2020.) no skolas izstājušies 13% audzēkņu, no kuriem 60% atgriezās, tiklīdz bija iespējams apmeklēt mācības klātienē.
2. Regulārs vecāku atbalsts mācību darbā, konkursa darbu atgādāšanas loģistikā kopš attālinātā mācību procesa sākuma bija veiksmīgs.
3. Notika emocionāla atgriezeniskā saite no vecākiem, kā pateicība par viņu bērnu jēgpilnu noslodzi Covid-19 pandēmijas ierobežojumu laikā.
4. Izglītības iestādes vērtības cilvēkcentrētā veidā – Sadarbība ar audzēkņu vecākiem, nodrošināt pozitīvu un kvalitatīvu izglītojošu darbu skolā.
5. Svarīgas ir cilvēciskās attiecības, profesionālā izaugsme, sociālā atbildība, godīgums, atklāta komunikācija un drošība.
6. Kritēriju izvērtējums
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Sekmēt pedagogu profesionālās kompetences pilnveidi.  Uzlabotas pedagogu prasmes un kompetence izglītības programmu īstenošanā. | Pedagogiem turpināt apgūt 36 stundas profesionāla pilnveidē. Kvalitatīvi dizaina kursi.  Organizēt stundu pasniegšana, psiholoģijā. |
| Jaunās mācību programma izveidošanai sastādīts darba plāns mācību priekšmetu pedagogu apspriedēm. | Sagatavot jaunās mācību programmas tēmas un prasības pēc vadlīnijām uz 2024.g. 1.septembri.  Apmeklēt kvalitatīvus izglītojošos kursus jaunās programmas izveidošanai. |
| Profesionālā izglītība apgūta visiem pedagogiem. | Plānots apgūt maģistra izglītību 1 pedagogam. |
| Pedagogu profesionālā darbības pilnveide ir iespējama, sistemātiski tiek plānota, budžetā. | Par profesionālās pilnveides kursiem un rezultātiem pedagogi tiek regulāri informēti, atbilstoši mācību priekšmetam. |
| Pedagogu profesionālā pilnveidē novērtēšanu veic komisija, piešķir kvalitātes pakāpi, izvērtē mācību gada sasniegumus. | Turpināt aktualizēt pedagogu sasniegumus, noteikt kvalitātes izvērtēšanas pakāpi. |
| Pedagoga izglītošanās, personīgā talanta izkopšana. | Regulāras personālizstādes, plenēri, dalība konkursos. |
| Absolventu tālākizglītība. No 835 absolventiem turpina profesijas apguvi mākslā, radošās profesijās 30% tiek veikta uzskaite. | Turpināt audzēkņu radošo izaugsmi, izkopt talantu, individuālās spējas. |
| Tikšanās, diskusija ar absolventiem profesijas apguvē, profesionālās karjeras iespējas, plānots pasākumu plānā. | Turpināt iepazīstināt ar tālākizglītības iespējām profesionālā izglītībā, profesionālā karjera. |
| Mācību ekskursijas uz profesiju apguves skolām, mākslas, dizaina, amatniecības profesijās, kultūrizglītības iespējas. | Tikšanās ar profesionālās skolas pasniedzējiem, izpratne par mācību procesu, apstākļiem.  Profesionālo skolu skates darbu apmeklējumi. |
| Sadarbība metodikā ar Rīgas Dizaina un mākslas vidusskolu, J.Rozentāla Mākslas skolu. | Iestājpārbaudījumu prasības, mākslas skolas programmas atbilstība.  Iestājdarbu piemēri, atbilstība mākslas skolas mācību programmas apguve. |

* + 1. Kritērija vērtēšanā tiek ņemti vērā šādi rezultatīvie rādītāji:
       1. Izglītības iestādes darbs ar izglītojamiem, kam ir zemi mācību sasniegumi;
       2. Izglītības iestādes rīcība, izvērtējot absolventu un/vai viņu vecāku sniegto informāciju par nepieciešamo rīcību izglītības procesa pilnveidei;
       3. Izglītības iestādes izglītojamo iemesli izglītības iestādes maiņai un mācību pārtraukšanai;
       4. Izglītības iestādes īstenotā karjeras izglītība (tiek izvērtēts profesionālās izglītības iestādēs, profesionālās ievirzes izglītības iestādēs, profesionālās tālākizglītības un profesionālās pilnveides izglītības iestādēs);
       5. Izglītības iestādes īstenotais monitorings par absolventu turpmākajām mācībām/studijām un/vai profesionālo darbību (tiek izvērtēts vispārējās un profesionālās izglītības iestādēs, izņemot profesionālās pilnveides izglītības programmas un pirmsskolas izglītības iestādēs).

**Rezultatīvais**

**Rādītājs IV līmenis – ļoti labi**

* + 1. Izglītības iestādē tiek veikts mērķtiecīgs darbs ar izglītojamiem, kam ir zemi mācību sasniegumi, lai nodrošinātu viņu izglītības turpināšanu, sadarbojoties visiem iesaistītajiem mācību priekšmetu pedagogiem, izglītojamo, vecākiem, atbalsta personālu. Izglītības iestādē nav izglītojamo, kuri atstāti uz otru gadu tajā pašā klasē. Izglītības iestāde veic daudzveidīgu preventīvu darbu, lai novērstu otrgadniecības iespējamību.
    2. Izglītības iestāde mācību noslēgumā ar vecākiem un izglītojamiem mainot izglītības iestādi, izzina izglītojamo, absolventu vērtējumu par izglītības procesa apguvi, izvērtē iegūto informāciju un nepieciešamības gadījumā pilnveido savu darbību atbilstoši saņemtajai atgriezeniskajai saitei.
    3. Izglītības iestādē nav sistēmiska izglītojamo mācību pārtraukšana pirmā mācību gada laikā pēc mācību uzsākšanas un turpmākajos gados, bet eksistē atsevišķi gadījumi izglītības iestādes maiņai dažādu objektīvu iemeslu dēļ (piemēram, dzīvesvietas maiņa, veselības problēmas u.tml.).
    4. Izglītības iestāde mērķtiecīgi, regulāri un sistēmiski rosina un atbalsta izglītojamos pieņemt apzinātus lēmumus par izglītības turpināšanu. Izglītības programma nodrošina mērķtiecīgu karjeras izglītības izvēli, izglītojamie mācību procesā un citās iestādes aktivitātēs pieredz dažādu, reālistisku darba vidi, iepazīstas ar dažādām profesijām un/vai padziļināti iepazīst savas apgūstamās profesijas specifiku un turpmākās izglītības ieguves iespējas. Izglītības iestāde veic uz datiem balstītu karjeras izglītības izvērtējumu, kas ļauj apgalvot, ka tā ir kvalitatīva. Lielākā daļa izglītojamo (90% un vairāk) ir informēti par aktualitātēm darba tirgū, karjeras iespējām un tendencēm vietējā un valsts mērogā. Katram izglītojamam pēc nepieciešamības ir iespēja saņemt karjeras konsultāciju.
    5. Izglītības iestāde mērķtiecīgi un sistēmiski izzina savu absolventu turpmākās mācības/studijas un profesionālo darbību, izmanto šo informāciju sava darba izvērtēšanai. Izglītības iestāde ir definējusi precīzus un izmērāmus mērķus saistībā ar absolventu izglītības turpināšanu un nodarbinātību. No kopējā absolventa skaita uz 2023.gadu 30% absolventu strādā atbilstoši iegūtajai kvalifikācijai, 25% absolventu iestājas augstskolās un koledžās, 30% absolventu turpina izglītības ieguvi profesionālajā vidējā izglītībā kas saistās ar mākslu, amatniecību, kultūrizglītību. Izglītības iestāde katru gadu monitorē absolventu turpmākās mācības/studijas un/vai profesionālo darbību vismaz gadu pēc absolvēšanas un izvērtē tās attiecībā pret izvirzītajiem mērķiem. Izglītības iestāde proaktīvi aicina absolventus un izglītības iestādes un darba vietas, kurās viņi mācās/studē vai strādā, sniegt atgriezenisko saiti, lai varētu izdarīt secinājumus par savu profesionālo darbību. Mūsu skolā kā pedagogi strādā 6 bijušie absolventi - mūsu skolas beidzēji, no 20 esošajiem pedagogiem. Skola saņem Rīgas Dizaina un Mākslas vidusskolas pateicības skolas direktoram.
  1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mācību stundu vērošana, hospitācija, pārrunas par uzlabojumiem un veiksmēm stundas gaitā. | Turpināt mācību stundu vērošanu, dalīties pieredzē ar kolēģiem, apmeklēt citas mākslas skolas stundas. |
| Izpratne par kvalitatīvu stundas pasniegšanu.  Mācību procesa kontrolē vērst lielāku uzmanību stundas gaitai, procesam, mērķtiecīgam uzdevumam. | Turpināt koleģiālu savstarpējo stundas vērošanu.  Pārskatīt, pārrunāt pēc stundu vērošanas izvēlētās mācību metodes, mācību procesa veidu.  Turpināt stundu vērošanu katra pedagoga 2x mācību gadā. Definēti stundā sasniedzamos rezultātus, atgriezeniskā saite sasniedzamais rezultāts. |
| Pielietoto mācību līdzekļu, uzskates materiālu kvalitāti un mērķtiecīgu izvēli. Nodrošināta kvalitatīva attēla A3 formāta kopēšana, skenēšana, laminēšana. | Turpināt uzkrāt, pārskatīt labāko audzēkņu darbu paraugus, kas vērtēti skatēs, izvērtēt metodiskās sanāksmēs.  Izstrādāt metodisko darbu paraugus mācību priekšmetu tēmās. |
| Izveidoti mācību stundu plānojumi ar mērķiem un uzdevumiem, darba gaitu, labo darbu piemēriem (mapes, digitālā formātā) īpaši noderīgi aizvietojot stundas. | Regulāri papildināt esošo metodisko materiālu bāzi, bibliotēkas katalogu mācību materiālus.  Izvērtēt metodisko paraugdarbu piemērus skolas brīvlaikos, skates veidā. |
| Aktualizēt katras mācību priekšmetu skates darbu rezultātus skolas mājas lapā. | Priekštats vecākiem, audzēkņiem par prasībām, sasniegumiem, labāko darbu piemēriem. |
| Ar skates darbu vērtēšanas rezultātiem informēt vecākus, veikt pārrunas ar audzēkņiem par vērtējuma rezultātu, uzlabojumiem, izskaidrot sasniegto mācību priekšmetā, pamatot vērtējuma atzīmi. Skates laikā pieaicināt vecākus. | Pedagogi iesniedz savus priekšlikumus metodiķim un apkopo ieteikumus programmas realizēšanā, uzlabošanā. Metodiskā sanāksmē izvērtēt skates rezultātiem, sasniegto, uzlabojamo. |
| Mācību kvalitātes uzlabošana. Konsultācijas mācību priekšmetos skolas brīvlaikos, individuālās konsultācijas.  Uzdevumu izskaidrošana, pakāpeniska darba veikšana, uzskates, metodisko materiālu izmantošana. Kvalitatīvi sagatavoti materiāli. | Turpināt audzēkņiem skolas brīvlaikos uzlabot sekmes, darbu kvalitāti. Konsultāciju dienas darba plānā, skolas mājas lapā, paziņojumi vecākiem no priekšmetu pedagogiem, klašu audzinātājiem.  Iespējams konsultēties pie priekšmetu pedagoga mācību laikā, vienojoties par apmeklējuma laiku.  Metodiskās sanāksmēs veikt 2 x gadā metodisko materiālu, uzskates materiālu skates, dalīties pieredzē ar kolēģiem. |
| Stundas tēmās, noslēguma darbos, izvirzīti mērķi vērtēšanas kritēriji ir izstrādāti, pārskatīts un apstiprināts nolikums.  Mācību stundu darbi tiek vērtēti salīdzināšana veidā, joslās pēc darbu kvalitātes, kritēriju izpildes. | Turpināt radošā noslēguma darba uzdevumu uzlabošanu, pamatojot tematisko izvēli, risināt izvēlēto tēmu kompozīcijas variācijās pirms projekta izstrādes, kas precizē gala darba patstāvīgāku izpildi. |

* + 1. Kritērija vērtēšanā tiek ņemti vērā šādi rezultatīvie rādītāji:
       1. Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei;
       2. Izglītības procesa īstenošanas kvalitāte attālinātajās mācībās (tiek izvērtēts visu veidu izglītības iestādēs attālinātajās mācībās);
       3. Izglītības procesa plānošanas un īstenošanas efektivitāte un kvalitāte (tiek izvērtēts profesionālās izglītības iestādēs profesionālajos mācību priekšmetos, profesionālās ievirzes izglītības iestādēs);
       4. Mācību sasniegumu vērtēšanas kārtība;
       5. Izglītības iestādes individualizēta un/vai personalizēta atbalsta sniegšana izglītojamiem.

**Rezultatīvais**

**Rādītājs IV līmenis – ļoti labi**

* + 1. Skolā ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei abās īstenotajās izglītības programmās. Izglītības iestādē 2x gadā visos mācību priekšmetos tiek veikta mācību stundu/nodarbību vērošana, kurā iesaistīti visi pedagogi. Apmeklētas tiek ap 50% mācību stundu, lai iegūtu objektīvu informāciju par mācīšanas un mācīšanās procesa kvalitāti, tai skaitā dati un informācija tiek iegūti pedagogu savstarpējā mācību stundu vērošanā. Iegūtā informācija tiek apkopota un analizēta, tās rezultātā veicot izglītības iestādes darba pilnveides pasākumus. Akreditācijas laikā iegūtie dati un informācija apstiprina skolas iegūtos mācību stundu / nodarbību vērojumu rezultātus iepriekšējā mācību gadā un aktuālajā mācību gadā.
    2. Skola ir izveidojusi sistēmu attālināto mācību īstenošanai, kura ir zināma un izprotama visām iesaistītajām pusēm. Visi pedagogi kopīgi plāno izglītības satura apguvi pa klasēm/grupām, pielāgo izglītības procesā sasniedzamos rezultātus un pēc nepieciešamības, atsevišķos gadījumos samazina izglītības satura apguvi, tiek ņemtas vērā izglītojamo iespējas apgūt tēmas attālināti, ir pieejamas ne mazāk kā 90% tiešsaistes mācību stundas / nodarbības, pēc nepieciešamības individuālās un/vai grupu konsultācijas skolas brīvlaikos, tiek pielāgots mācību stundu saraksts Pedagogi sniedz dažādu atgriezenisko saiti izglītojamiem, ņemot vērā izglītojamo mācīšanās vajadzības un sniegtās atgriezeniskās saites efektivitāti. Tiek pielāgota summatīvā vērtēšana, lai iegūtie rezultāti būtu objektīvi.
    3. Mācību stundu / nodarbību vērošanas rezultāti izglītības iestādē apliecina, ka izglītības procesā lielākoties (50% un vairāk vērotajās stundās/nodarbībās) ir iespējams apgūt izglītojamiem nepieciešamās zināšanas, prasmes un attieksmes profesionālai darbībai, nodarbības ir metodiski un didaktiski daudzveidīgas un profesionāli veidotas, tajās pedagogiem un izglītojamiem kopīgi definējot sasniedzamo rezultātu un strukturējot trīs daļās (ierosināšana, apjēgšana un refleksija). Mācību stundā un nodarbībā tiek sniegta un saņemta pedagogu un izglītojamo dažāda atgriezeniskā saite, izglītojamie paši prot novērtēt savu veikumu mācību stundā / nodarbībā. Pedagogi pielāgo izglītības saturu klasei / grupai / izglītojamam atbilstoši viņu spējām, vajadzībām un interesēm. Lielākā daļa izglītojamie (50% un vairāk vērotajās mācību stundās / nodarbībās) ir motivēti apgūt mācību stundās / nodarbībās piedāvāto izglītības saturu, pedagogi vada mācības un izglītības process pamatā ir izglītojamo centrēts un/vai izglītojamo vadīts. Audzēkņi uz stundām nāk motivēti, labi jūtās skolā, izprot uzdevumus, pedagogi ir radoši un atsaucīgi, izprot katra individuālās spējas. Vecāku atsauksmes ir pozitīvas pēc aptaujas rezultātiem.
    4. Skola, iesaistoties dažādām mērķgrupām: pedagogi, metodiķis, vadība piedalās mācību sasniegumu vērtēšanas kārtības izstrādē, kas nodrošina katra izglītojamā izaugsmi. Tā ir sistēmiska, iekļaujoša, atklāta un metodiski daudzveidīga. Pedagogi visi lielākoties izprot mācību sasniegumu vērtēšanas kārtību un ievēro to. Izglītojamie un vecāki ir informēti par mācību sasniegumu vērtēšanas kārtību, tai skaitā par iespējām uzlabot sniegumu, izprot formatīvās un summatīvās vērtēšanas atšķirības un sasniedzamos rezultātus. Skolas vadība sekmīgi risina problēm situācijas, kuras rodas saistībā ar mācību sasniegumu vērtēšanu, pedagogi citām izglītības iestādēm piedāvā un popularizē savu pieredzi, kā sekmīgi izmantot mācību sasniegumu vērtēšanu, lai sasniegtu mācību un audzināšanas mērķus.
    5. Skolā ir sistēma, kā tiek diagnosticēts un sniegts individualizēts personalizēts atbalsts izglītojamiem. Tās nodrošināšanā aktīvi sadarbojas pedagogi, atbalsta personāls un vecāki. Atbalsts atbilstoši viņu spējām un vajadzībām ir pieejams dažādiem izglītojamiem, kontroli veic klašu audzinātāji un mācību pārzine. Pedagogi sadarbojas ar atbalsta personālu, plānojot un īstenojot ikdienas mācību un audzināšanas procesu, apkopo informāciju par izglītojamiem, sniedz informāciju un ieteikumus par to, kā iespējams sasniegt labus rezultātus, Pārrunas, konsultācijas viens otram, dažkārt arī vecākiem, pēc nepieciešamības pielāgo mācības konkrētiem izglītojamiem. Informācija par izglītojamiem, kam tiek sniegts atbalsts, tiek apkopota, to veic atbalsta personāls un/vai izglītības iestādes noteiktā atbildīgā persona klases audzinātājs. Izglītības iestāde regulāri izvērtē sniegtā atbalsta efektivitāti, pilnveido un kontrolē atbalsta sistēmu.
  1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mācību programma balstīta uz tēmu procesa attīstību, ņemot vērā tēmu pakāpenisku sarežģītību visos mācību priekšmetos, piemēram: tēma ,,Portrets” tiek vienlaicīgi, paralēli risināta zīmēšanā, gleznošanā, kompozīcijā, veidošanā. Tādejādi nodrošinot mācību priekšmetu savstarpējo saikni. | Turpmāk strādājot pie jaunas mācību programmas saglabāt tēmu savstarpējo saikni ar citiem mācību priekšmetiem darbs materiālā.  Izvēles priekšmetos darbs materiālā izvērtēt audzēkņu spējas, pārskatīt tematiskā darba apjomu atbilstoši vecumam. |
| Skolā strādā radoši profesionāli pedagogi, spējīgi papildināt tematisko plānu ar apakštēmām. izvērtējot metodiskajās sanāksmēs nepieciešamību. | Stundā ievērot izvirzīto mērķi, kritērijus, ievērot darba pēctecību. Ievērot tēmu sarežģītību mācību klasēs. |
| Skates darbu rezultātus, kurus iesniedz arī pedagogi apkopo metodiķis, sniedz gala izvērtējumu. | Priekšmetu pedagogs sniedz īsu aprakstu par sasniegumiem, uzlabojumiem programmas īstenošanā metodiskai komisijai. |
| Skates darbu vērtējumi, ieteikumi tiek izskatīti metodiskajā sanāksmē, informēti metodiskajā sanāksmē. | Mācību priekšmetu pedagogiem, vērtējot skatē darbus iespējams salīdzināt sasniegumus un gūtos rezultātus vadoties no mācību programmas sasniedzamiem mērķiem. |
| Aptaujas rezultāti darbiniekiem, vecākiem, audzēkņiem sniedz priekšstatu par mācību procesa uzlabošanu notiek 2x gadā.  Katram darbiniekam tiek sniegta anonīma atbilde. Apkopotie rezultāti apspriesti sanāksmē, nosūtīti katram pedagogam.  Mācību procesa kontrole, skolas administrācijas darbs, tiek izvērtēts kopsapulcē mācību gada beigās.  Par budžeta izpildi sniedz gada beigās direktors kopsapulcē. | Aptaujas rezultāti sniedz priekštatu par dažādu jautājumu noskaidrošanu, mācību procesu, vadības darbu, vecāku atbalsts izglītojamo izpratnei par mācību procesu. Turpināt aptaujas veiktas 2x mācību gadā. |

* + 1. Kritērija vērtēšanā tiek ņemti vērā šādi rezultatīvie rādītāji:
       1. Skolas informācijas par tās īstenoto izglītības programmu ievadīšana un aktualizēšana VIIS;
       2. Skolas īstenotās izglītības programmas atbilstība tiesību aktos noteiktajām prasībām, aktualitāte un mūsdienīgums;
       3. Izglītības programmas īstenošanā iesaistīto izpratne par izglītības programmas mērķiem un 1-3 gadu laikā sasniedzamajiem rezultātiem;
       4. Skolas pedagogu sadarbība, nodrošinot vienotu pieeju izglītības programmas īstenošanā;
       5. Skolas īstenoto mācību/ārpus stundu pasākumu efektivitāte, nodrošinot izglītības programmas mērķu sasniegšanu;
       6. Skolas darbība mācību laika efektīvai izmantošanai, īstenojot izglītības programmu;
       7. Izglītības programmas īstenošanas kvalitāte dažādās struktūrvienībās visās mācību realizēšanas vietās vienlīdzīgu programmas apguvi ar dažādotu izvēles priekšmetu apguvi;
       8. Skolas īstenotās izglītības programmas efektivitāte un kvalitāte (tiek izvērtēts, sākot ar 2019.g.).

**Rezultatīvais**

**rādītājs IV līmenis – ļoti labi**

* + 1. Skola ir aktualizējusi un nodrošinājusi šādas informācijas pieejamību VIIS: (i) izglītības iestādes nolikums, kurā iekļauta aktuālā informācija par izglītības iestādes darbību un izglītības programmas īstenošanu, (ii) informācija par izglītības iestādes īstenoto izglītības programmu un apstiprināto mācību plānu, (iii) informācija par izglītojamo neattaisnotajiem kavējumiem un izglītības iestādes rīcību, lai risinātu problēmsituācijas ar konkrētajiem izglītojamiem. Skola savā tīmekļa vietnē [www.jrms.lv](http://www.jrms.lv) ir ievietojusi skolas pašnovērtējuma ziņojuma publiskojamo daļu.
    2. Skola īsteno mūsdienīgu, aktuālu un pieprasītu izglītības programmu. Skolai ir sava kārtība, kā regulāri aktualizēt papildina ar apakštēmām vai izstrādā jaunu izglītības programmu, tiek ņemtas vērā tiesību aktos noteiktās prasības un citi faktori (piemēram, izglītojamo aktuālās vajadzības, intereses, prasmes un priekšzināšanas, jaunākās izglītības attīstības tendences, izmaiņas darba tirgus vajadzībās un nozaru attīstībā). Izglītības programmas aktualizēšanā tiek izmantoti dažādi aktuālie pētījumi pedagoģijā un nozarē, profesionāļu redzējums un viedoklis, tādējādi izglītības programma izglītojamiem nodrošina iespējas apgūt plašas un mūsdienīgas zināšanas, prasmes un kompetences.
    3. Skolā visiem iesaistītajiem administrācijai, pedagogiem, atbalsta personālam, dibinātājam, vecākiem ir vienota izpratne par tās īstenotās izglītības programmas mērķiem un 1-3 gadu laikā izglītojamiem sasniedzamajiem rezultātiem atbilstoši izglītības satura apguves plānojumam. Izglītības iestāde katru gadu izvērtē izglītības satura apguves kvalitāti, ņem vērā izglītojamo ikdienas mācību sasniegumus un veic nepieciešamās izmaiņas konkrētajai klasei, vai izglītojamiem un šīs pārmaiņas ievieš visi pedagogi.
    4. Gandrīz visi pedagogi plānveidīgi sadarbojas izglītības programmas īstenošanā, nodrošinot izglītības programmas mērķu sasniegšanu, tai skaitā nepieciešamo starp priekšmetu saikni, starpdisciplināro mācīšanos, caurviju prasmju, vērtību un tikumu apguvi, izglītības iestādē definēto audzināšanas prioritāro darbības virzienu trīs gadiem secīgu ieviešanu. Visi pedagogi izprot savu lomu un vietu izglītības programmas īstenošanā, uzticas saviem kolēģiem, spēj minēt piemērus savstarpējai sadarbībai, skaidrot, kā konkrētajā mācību gadā īstenojamais mācību saturs iekļaujas kopējā izglītības programmas mērķu sasniegšanā. Atbilstoši izglītības programmai un tās specifikai izglītojamiem veidojas vai ir izpratne par attieksmi pret valsts simboliem, patriotismu un lojalitāti Latvijai.
    5. Skola ir izvērtējusi darba plānā iekļauto pasākumu efektivitāti. Izglītības iestādē organizētie mācību un/vai ārpus stundu pasākumi ir pārdomāti, nodrošina izglītības programmas mērķu sasniegšanu un papildina ikdienas mācību un audzināšanas procesu. Pedagogiem ir vienota izpratne par to, kādēļ tiek rīkots konkrētais pasākums (piemēram, ekskursija, konkurss, utt.), kāds ir tā mērķis. Skolā atbildība par mācību un/vai ārpus stundu pasākumiem tiek deleģēta, pedagogi un izglītojamie proaktīvi iesaistās šo pasākumu sagatavošanā un īstenošanā. Par to liecina pasākumu plānā notiekošās aktivitātes, skatāmi skolas mājas lapā.
    6. Mācību gada un mācību posmu sākuma un beigu laiks vienmēr tiek izmantots efektīvi un produktīvi, lai sasniegtu mācību mērķus, to apliecina izglītības iestādes darba plānojums un šajā laikā paveiktais. Izglītības iestādes darba organizācija ir plānota tā, lai izglītojamiem un pedagogiem ir iespējams savlaicīgi ierasties uz mācību stundām/nodarbībām, sagatavoties tām un visu paredzēto laiku veltīt produktīvam mācību darbam. Izglītības iestādes vadība iesaistās un risina gadījumus, kad tiek konstatētas problēmas, pēc nepieciešamības uzklausot visas iesaistītās puses pedagogus, izglītojamos, vecākus.
    7. Skola nodrošina kvalitatīvu izglītības programmas apguvi visās izglītības programmas īstenošanas vietās mācību realizēšanas vietās, to apliecina izglītības iestādes pašvērtēšanas rezultāti, definētie izglītības programmas kvalitātes mērķi un sasniegtie rezultāti, kā arī atklāj izglītības iestādes veiktais izglītības programmas salīdzinošais kvalitātes izvērtējums visās tās īstenošanās vietās. Skolas pedagogi regulāri sadarbojas izglītības programmas īstenošanā un metodiskajā darbā, īstenojot vienotu organizatorisko, didaktisko un metodisko pieeju visā izglītības iestādē/izglītības programmas īstenošanas vietās. Visās izglītības programmas īstenošanas vietās ir atbilstošs un vienlīdz kvalitatīvs nodrošinājums ar resursiem un infrastruktūru.
    8. Skola sadarbībā ar dibinātāju ir izvērtējusi savus sasniedzamos rezultātus attiecībā uz piedāvāto izglītības programmu kontekstā ar skolu tīkla efektivitāti, ņemot vērā: (i) esošo / potenciālo izglītojamo skaitu izglītības programmā, (ii) pedagogu pieejamību un iestādes iespēju nodrošināt optimālu noslodzi pedagogiem, (iii) tuvākās izglītības iestādes, kurās tiek piedāvāta līdzīga veida izglītības programma un tajās pieejamā infrastruktūra un materiāltehniskie resursi kvalitatīvai izglītības programmas īstenošanai salīdzinošā skatījumā, (iv) izglītojamo sasniegumus ikdienas mācībās, (v) izglītojamo sasniegumus noslēgum darbos. Iegūtie izvērtējuma rezultāti apliecina esošās izglītības pakāpes izglītības programmas nepieciešamību izglītības iestādē un izglītības iestādes iespējas sasniegt un nodrošināt nepieciešamo izglītības kvalitāti izglītības programmas īstenošanā.

1. Informācija par lielākajiem īstenotajiem projektiem par 2022./2023. mācību gadā
   1. Noslēguma darbi skolas telpās pilsētas svētku laikā.
   2. Radošās darbnīcas, meistarklases notiek skolā, mācību īstenošanas punktos Zasā, Aknīstē, Atašienē.
2. Informācija par institūcijām, ar kurām noslēgti sadarbības līgumi
   1. Latvijas Nacionālā kultūras centra, Jēkabpils novada pašvaldības un Jēkabpils Mākslas skolas trīspusējs līgums – Profesionālās ievirzes mākslas izglītības programmu finansēšanas LĪGUMS Nr.1.5-5.1/47 (31.01.2023.). un VIENOŠANĀS Nr.1.5-5.1/49/1 par grozījumiem 2022.gada 11.janvāra Profesionālās ievirzes mākslas izglītības programmu finansēšanas līgumā Nr.1.5-5.1/49 (13.10.2022.).
   2. Noslēgti saimnieciskie, uzturēšanas līgumi, pakalpojuma līgumi skolas un mācību īstenošanas vietās.
   3. Sadarbības iespējas ar Jēkabpils Agrobiznesa koledžu turpinās. Tiek uzaicināti noslēguma darbu vērtēšanā, konkursu darbu izvērtēšanā.
   4. Pašvaldības budžeta nodrošinājums: uzturēšana, mācību materiāli, mācību līdzekļi, inventārs, datoru apkalpošanu nodrošina IT speciālisti.
3. Audzināšanas darba prioritātes trim gadiem un to ieviešana
   1. Prioritātes:

2021. gads

1. Izglītojamo dalība valsts, pilsētas un skolas tradīciju kopšanā, Latvijas simtgades pasākumu realizēšanā skolas noformējums, audzēkņu darbu ekspozīcija skolā.
2. Veicināt audzēkņu individuālo kompetenču pilnveidi profesionālās ievirzes izglītības programmās.
3. Iesaistīt jaunos izglītojamos skolas ikdienā, pasākumos, iepazīstināt ar skolas tradīcijām, iekšējo darba kārtības noteikumiem.
4. Plānot un organizēt daudzveidīgus ārpus stundu pasākumus mērķtiecīga mācību darba pilnveidošanai vasaras nometnes, izstādes, ekskursijas, muzeju apmeklējumus, iesaistot izglītojamos pasākumos, starptautiskajos konkursos.

2022. gads

1. Iesaistīt profesionālās ievirzes izglītības izglītojamos, individuālo kompetenču pilnveidē.
2. Veicināt izpratni par Eiropas un pasaules kultūrtelpas un mākslas vērtībām, tā spilgtinot izprast savas valsts, novada, pilsētas, skolas kultūrizglītības vērtības, organizēt pieredzes praksi ar sadraudzības pilsētām Ukrainas dizaina mākslas skola, Baltkrievijas mākslas skola Borisovā.
3. Veicināt izpratni par Eiropas un pasaules kultūras telpas vērtībām, turpināt sadarbību ar sadraudzības skolām: Polijā, Baltkrievijā, Lietuvas Rokišķu mākslas skolām.
4. Veicināt izpratni par savas valsts, novada, pilsētas, skolas kultūrizglītības vērtībām, valstiskumu, patriotismu.
5. Pedagogu sadarbība metodiskā darbā, labās prakses popularizēšana profesionālās ievirzes izglītības apgūšanā un audzināšanas darbā.

2022. gads

1. Vecāku un skolas sadarbības pilnveidošana, izvēloties kvalitatīvas sadarbības formas.
2. Atbalstīt izglītojamo dalību valsts un starptautiskajos konkursos, izstādēs, meistardarbnīcās, kultūras pasākumos, kas ļauj apliecināt izglītojamo kompetenci.
3. Pilnveidot vecāku, skolas, sabiedrības sadarbību, piesaistīt talantīgāko audzēkņu dalību mācību programmas apgūšanā. Organizēt izglītojošus pasākumus tiekoties ar māksliniekiem.
4. Turpināt nodrošināt individuālu pieeju izglītojamiem atbilstoši personības attīstības vajadzībām, profesionālās karjeras izvēles iespējas, tiekoties ar profesiju pārstāvjiem, apmeklējot profesionālās izglītības iestādes.

Regulāri 2021.-2022. gads

**Atbalsts personības veidošanā**

1. Sniegt atbalstu talantu izkopšanai, veicinot loģisko, radošo, kritisko un intelektuālo domāšanu.

2. Uzlabot izglītojamo mācību kvalitāti, atbalstīt iniciatīvas, veicināt līdzdalību skolas labiekārtošanā, sabiedriskajā dzīvē.

3. Attīstīt izglītojamo emocionālo inteliģenci savstarpējo attiecību kultūras līmeni, konfliktu risināšanu, savu pienākumu pildīšanu un tiesību ievērošanu, pamatvērtību popularizēšanu.

4. Turpināt plānot un organizēt daudzveidīgus ārpus stundu pasākumus mērķtiecīga mācību darba organizēšanai, vasaras nometnes, izstādes, ekskursijas, muzeju apmeklējumus, iesaistot izglītojamos radošos projektos.

5. Nostiprināt skolas un ģimenes sadarbību, veicinot vecāku līdzdalību izglītojamo izglītošanā, kopīgos izglītojošos pasākumos, meklēt jaunas sadarbības formas. Stiprinot ģimenes un skolas sadarbību.

**Patriotiskā audzināšana**

1. Iesaistīt izglītojamos kultūras izglītojošos pasākumos (valsts, pilsētas svētkos, piemiņas pasākumos, Eiropas dienās, skolas tradicionālos pasākumos.

2. Stiprinot izglītojamo nacionālo identitāti un valstiskās piederības apziņu tā veicinot pilsonisko līdzdalību, lojalitāti Latvijas valstij, Satversmei un pienākumu apziņu.

3. Veicināt izpratni par Eiropas un pasaules kultūras telpas vērtībām. Izprast savas valsts, novada, pilsētas, skolas kultūrizglītības vērtības.

4. Veicināt izglītības iestādes personāla, izglītojamo un vecāku mērķtiecīgu sadarbību izglītojamo pilsoniskās apziņas, valstiskās identitātes un patriotisma stiprināšanai.

**Atbalsts karjeras izglītībā**

1. Turpināt iesaistīt izglītojamos un viņu vecākus karjeras izvēles informatīvajos pasākumos skolā un ārpus skolas, tikšanos ar absolventiem, profesiju pārstāvjiem, skolām, informācijas un tālākizglītības iespējām.

2. Skolas informācijas stendā un skolas mājas lapā regulāri pieejama karjeras izglītības informācija – informācija par vidējām mākslas, amatniecības izglītības iestādēm, iestājpārbaudījumiem, izglītības programmām, tālākizglītības iespējām.

3. Motivēt izglītojamos tālākai izglītībai, izvērtējot individuālās spējas profesionālā tālākizglītībā.

4. Skolā turpinātās apkopota informāciju par absolventu tālākizglītību.

* 1. Ieteikumi par galvenajiem secinājumiem pēc mācību gada izvērtēšanas
     1. Mācību rezultāti 6.klasēm mācību priekšmetos vidējā atzīme 9 (teicami) arī noslēguma darbos. Vecāku un pašvaldības atbalsts izglītojamā izaugsmē ir sasniegts. Pārējās mācību klasēs sekmes ir kopumā labas, vidējā atzīme 7 (labi).
     2. Mācību gads bija pārbaudījums pedagogiem, izglītojamiem un vecākiem mobilizācijai mācību vielas apgūšanai attālināti. Prasīja papildus darbu ārpus darba laika, lai nodrošinātu mācību procesa apguvi. Pierādīja komunikācijas un sadarbības trūkumus un iespējas, pilnveidoja IT pielietojumu.
     3. Mācību gads izcēla izglītojamos ar augstu motivāciju un pierādīja izglītojamo un vecāku ciešāku sadarbību ar skolu.
     4. Pilnveidotas digitālās prasmes, tiešsaistes stundās.

1. Citi sasniegumi iepriekšējos 3 gados
   1. 2021./2022.m.g. izglītojamo mācību sasniegumi:
      1. Statistiskā informācija par izglītojamo profesionālās ievirzes izglītības mākslas skolu valsts pārbaudes darbos:
      2. 2020./2021.m.g. Lieldienu zīmējumu izstāde pilsētā uz afišu stabiem sadarbībā ar BJC. Noslēguma darbu izstāde “Sēlijas prasmju muzejā” Zasā. Piedalās 8 audzēkņi. Sagatavoja: Anda Svarāne, Ieva Svarāne.
      3. Zasas filiāles audzēkņu Sindijas Minalto un Mārča Gabranova personālizstāde “Sēlijas prasmju muzejā” “Ko stāsta tautastērps. Dārgumi.” Sagatavoja: Anda Svarāne, Ieva Svarāne.
      4. Dalība Jēkabpils pilsētas 350 gadu jubilejai veltītajā Mākslas skolas audzēkņu darbu izstādē Jēkabpils Tautas namā ar keramikas grupu ,,Pilsētnieces" un krāsaini zīmējumi ,,Pils princese". Sagatavoja: Ineta Dzirkale.
      5. Izglītojamo dalība valsts konkursa darbos ir galvenais motivējošais faktors izglītojamiem, ko atbalsta arī vecāki, kuri rūpējas par sava bērna izaugsmi. Izglītojamo sasniegumi ikgadējos valsts konkursos rosina plašāku sadarbību mācību priekšmetos. Veicināta starp priekšmetu saite konkursa organizēšanā.
      6. Valsts konkursos motivē pedagogus un izglītojamos radošāk veidot mācību procesu. Izglītojamo sasniegumus atzinīgi novērtē Jēkabpils novads, apbalvo konkursu laureātus.
   2. 2022./2023.m.g. izglītojamo mācību sasniegumi:
      1. Atzinība Valsts konkursā profesionālās ievirze Vizuāli plastiskā māksla ,,Apģērbs= Vēstījums” Līva Pudule; pedagogi: Sigija Šķēle-Tomiņa, Daina Eglīte, Mētra Daume.
      2. Latvijas Nacionālais mākslas muzeja un Latvijas Bankas rīkots Latvijas mākslas skolu audzēkņu zīmējumu konkurss “Mūsu pasaule, mūsu nākotne” 12 laureāti - Elza Martinsone, Ādams Putniņš, Emija Geituse, Edgars Elksnis, Paula Amanda Bruža, Hugo Mikušāns, Rudīte Vasjurina, Kārlis Lācītis, Zita Godļevska, Dāvids Borovskis, Sanita Gabranova, Anne Zālīte. Pedagogi: Anda Svarāne, Ieva Svarāne, Baiba Brūvere-Kukle, Eva Joča (02.05.2023.).
   3. Skolas galvenie secinājumi par izglītojamo sniegumu ikdienas mācībās:

Mācību darba kvalitāte tiek kontrolēta skatēs, stundu laikā, audzēkņiem ir iespēja radoši izpausties mācību darbā un skolas pasākumos. Skolas programmas pietiekamā līmenī ir nodrošināta, skolas galvenais uzdevums tiek izpildīts.

**Turpmākiem 3 gadiem**

1. Audzināt radošu, izglītotu personību veidošana: patstāvība, talanta spēju attīstīšana.
2. Turpināt estētiskas vides pilnveidošanu.
3. Vienlīdzība un līdzcietība, savstarpējā komunikācijas kultūra.
4. Izvērtēt skolas darbības jautājumus, izzinot ar intervijas, aptaujas rezultātu palīdzību.
5. Atbalstīt valsts mēroga un starptautiskos konkursus.
6. Izglītojamo un pedagogu iesaistīšanos pilsētas svētkos, pasākumos.
7. Iepazīt mūsdienīgas mākslas tendences, izprast mūsdienīga dizaina tendences.
8. Sagatavot izglītojamos profesionālās karjeras izglītības mērķtiecīgai izvēlei, atbilstoši talanta spējām un prasmēm.
9. Sadarbībā ar pašvaldību nodrošināt mūsdienīgu mācību līdzekļu pielietojumu.
10. Racionāli, praktiski, pamatoti, mērķtiecīgi pielietot moderno tehnoloģiju pielietojumu mācību programmas realizēšanā.
11. Skolas vadībai katru gadu izvērtēt skolas sasniegumus, papildināt attīstības plānu.
12. Jaunās mācību programmas izveidošana, saskaņošana atbilstoši jaunajām vadlīnijām.

Foto un video materiāli par skolas darbību un sasniegumiem skatāmi Jēkabpils Mākslas skolas mājas lapā www.jrms.lv

Direktors (paraksts\*) Ziedonis Bārbals

SASKAŅOTS

Jēkabpils novada domes priekšsēdētāja vietnieks A.Žuks (paraksts\*)

\*Dokuments ir elektroniski parakstīts ar drošu elektronisko parakstu un satur laika zīmogu.

Dokumenta oriģināls parakstīts elektroniski \_\_\_ \_\_\_.2023.